Lav et referat af nedenstående tekst:

Tekst:
TV2/Nord har flere gange fortalt om, hvordan biogasanlægget Krogenskær i Brønderslev forpester luften - og i sommervarmen er det bestemt ingen undtagelse. Den seneste tid har ifølge beboerne i området været særligt slem, hvor de bliver nødt til at lukke vinduer og tage vasketøjet ind. Det er en ny omfattende miljøgodkendelse, der kræver renovering, rengøring og kontrol, som spreder den ubehagelige lugt. Ejerne af biogasanlægget beklager lugtgenerne og beder de ramte borgere om forståelse. - Vi er i gang med at implementere en del ændringer og forbedringer i henhold til vores nye miljøgodkendelse. Det kan i forbindelse med dette ikke undgås, at det vil være til gene for nogen, hvilket vi beklager og undskylder, men der er ingen tvivl om, at det bagefter vil være bedre for alle, siger ejerne af Krogenskær. Blandt andet skal anlægget tømmes, renses og kontrolleres, hvorefter der skal monteres en ny gastæt dug. Derudover bliver der opført en biomassesilo samt ny modtagehal til indfødning af biomasse, ligesom der etableres endnu et luftrensningsfilter.

Referat:
Borgere i Brønderslev klager over kvalmende lugt fra biogasanlæg. Ejerne beklager generne.